После пуча који је изведен 27. марта 1941. Хитлер је одлучио да казни Југославију због вероломства. 6. априла 1941. изведен је напад на Југославију бомбардовањем Београда као и нападом копнених снага из правца Аустрије, Италије, Мађарске, Румуније, Бугарске и Албаније. Овај рат је у историји познат као Априлски рат.10. априла проглашена је Независна Држава Хрватска што је убрзало распад југословенске војске. 12. априла немачке трупе улазе у Београд.15. априла краљ Петар и чланови владе напуштају земљу.Душан Симовић, председник владе, даје овлашћење позадинском генералу Данилу Калафатовићу да потпише капитулацију што се и десило 17. априла 1941. Југославија је подељена између Немачке, Италије, Мађарске, Бугарске. Остатак територије је припао марионетским државама-Независној Држави Хрватској и Великој Албанији.